**ПРОТОКОЛ № 33**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 05.11.2024 г.**

/чрез видеоконферентна връзка/

Присъстват: Огнян Дамянов, Светлана Бошнакова, Евгени Иванов, Пламен Найденов, Стефан Петров, Георги Ценов, Павел Колмаков, Нели Златкова, Радосвета Раева, Симона Попова и Стелиана Кожухарова

Отсъства: Малина Ачкаканова-Стоичкова

На заседанието присъстват: Мария Василева – директор на дирекция „Атестиране и конкурси” и Полина Петкова - началник отдел „Атестиране“

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАдопълнителна точка в дневния ред на Комисията по атестиране и конкурси, за разглеждане: т. 25

РАЗНИ

1. Процедура за преназначаване на 1 (един) магистрат по реда на чл. 194, ал.1 от ЗСВ от Окръжен следствен отдел в Окръжна прокуратура – Габрово в Окръжен следствен отдел в Окръжна прокуратура – Благоевград, открита с решение на Прокурорската колегия на Висшия съдебен съвет по протокол №35/16.10.2024 г., т.5.1.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**1.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ,** на основание чл. 194, ал. 1 от ЗСВ, **ДА ЗАКРИЕ** 1 (една) щатна длъжност „следовател" в Окръжен следствен отдел в Окръжна прокуратура – Габрово и **ДА РАЗКРИЕ** 1 (една) щатна длъжност „следовател" в Окръжен следствен отдел в Окръжна прокуратура – Благоевград, считано от датата на встъпване в длъжност на преназначения магистрат.

**1.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ,** на основание чл. 194, ал. 1 от ЗСВ, Катрин Сергеева Ангелова-Ставрева - следовател в Окръжен следствен отдел в Окръжна прокуратура – Габрово, на длъжност „следовател" в Окръжен следствен отдел в Окръжна прокуратура – Благоевград, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.12.2024 г.

*Мотиви: Процедурата за преназначаване на 1 (един) следовател по реда на чл.194, ал. 1 от ЗСВ от Окръжен следствен отдел в Окръжна прокуратура - Габрово в Окръжен следствен отдел в Окръжна прокуратура – Благоевград, открита с решение на Прокурорската колегия на Висшия съдебен съвет (Колегията) по протокол № 35/16.10.2024 г., т. 5.1., е проведена съобразно изискванията на ЗСВ и Правилата за преместване по реда на чл. 194 от ЗСВ. За решението за откриване на процедурата, както и за възможността за участие в нея, са уведомени всички следователи в Окръжен следствен отдел в Окръжна прокуратура - Габрово, съгласно указанията на Колегията. В указания 7-дневен срок е постъпило 1 (едно) заявление за преместване от следовател Катрин Сергеева Ангелова-Ставрева.*

*Въз основа на горното, съобразявайки изложените в заявлението на следовател Ангелова-Ставрева мотиви, Комисията счита, че са налице всички предпоставки за финализиране на процедурата по чл. 194, ал. 1 от ЗСВ чрез закриване на 1 (една) щатна длъжност „следовател" в Окръжен следствен отдел в Окръжна прокуратура - Габрово и разкриване на 1 (една) щатна длъжност "следовател" в Окръжен следствен отдел в Окръжна прокуратура - Благоевград, както и преназначаване на подалия заявление магистрат - Катрин Сергеева Ангелова-Ставрева, от Окръжен следствен отдел в Окръжна прокуратура - Габрово, в Окръжен следствен отдел в Окръжна прокуратура - Благоевград.*

**1.3.** Решенията по т. 1.1. и т. 1.2. могат да се обжалват пред Върховния административен съд, в 14-дневен срок от съобщаването им.

**1.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено за06.11.2024 г., за разглеждане и произнасяне.

2. Заявления от Пламена Славова Петкова - Димова - прокурор в Районна прокуратура – Велико Търново и от Радомир Колев Станев - прокурор в Софийска районна прокуратура, за преместване, на основание чл. 194, ал. 2 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕМЕСТИ**, на основание чл. 194, ал. 2 от ЗСВ, Пламена Славова Петкова - Димова - прокурор в Районна прокуратура – Велико Търново, на длъжност „прокурор" в Софийска районна прокуратура, с ранг „прокурор в ОП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.12.2024 г.

**2.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕМЕСТИ**, на основание чл. 194, ал. 2 от ЗСВ, Радомир Колев Станев - прокурор в Софийска районна прокуратура, на длъжност „прокурор“ в Районна прокуратура – Велико Търново, с място на работа съдебния район на Районна прокуратура – Велико Търново, с ранг „прокурор в ОП", с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.12.2024 г.

*Мотиви: Пламена Славова Петкова - Димова - прокурор в Районна прокуратура – Велико Търново и Радомир Колев Станев - прокурор в Софийска районна прокуратура са депозирали заявления с искане за преместването им по реда на чл. 194, ал. 2 от ЗСВ пред административните си ръководители, които от своя страна изразяват положително становище за провеждане на процедурата, съгласно изискването на цитираната норма.*

*Разпоредбата на чл. 194, ал. 2 от ЗСВ предвижда възможност за размяна на магистрати на равна по степен длъжност, при взаимното им съгласие, както и това на административните им ръководители.*

*Съобразно гореизложеното, Комисията по атестирането и конкурсите към Прокурорската колегия (Комисията) счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбите за преместване на гореспоменатите прокурори от двата органа на съдебната власт следва да бъдат уважени.*

**2.3. ВНАСЯ** предложенията в заседание на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

3. Заявления от Росица Колева Ангелова - прокурор в Районна прокуратура – Кърджали и от Ангел Николов Ангелов - прокурор в Районна прокуратура – Пловдив, за преместване, на основание чл. 194, ал. 2 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**3.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕМЕСТИ**, на основание чл. 194, ал. 2 от ЗСВ, Росица Колева Ангелова - прокурор в Районна прокуратура – Кърджали, на длъжност „прокурор" в Районна прокуратура – Пловдив, с място на работа съдебния район на Районна прокуратура – Пловдив, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.12.2024 г.

**3.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕМЕСТИ**, на основание чл. 194, ал. 2 от ЗСВ, Ангел Николов Ангелов - прокурор в Районна прокуратура – Пловдив, на длъжност „прокурор" в Районна прокуратура – Кърджали, с място на работа съдебния район на Районна прокуратура – Кърджали, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 01.12.2024 г.

*Мотиви: Росица Колева Ангелова - прокурор в Районна прокуратура – Кърджали и Ангел Николов Ангелов - прокурор в Районна прокуратура – Пловдив са депозирали заявления с искане за преместването им по реда на чл. 194, ал. 2 от ЗСВ пред административните си ръководители, които изразяват положително становище за провеждане на процедурата, съгласно изискването на цитираната норма.*

*Разпоредбата на чл. 194, ал. 2 от ЗСВ предвижда възможност за размяна на магистрати на равна по степен длъжност, при взаимното им съгласие, както и това на административните им ръководители.*

*Съобразно гореизложеното, Комисията по атестирането и конкурсите към Прокурорската колегия на Висшия съдебен съвет счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбите за преместване на гореспоменатите прокурори от двата органа на съдебната власт следва да бъдат уважени.*

**3.3.** **ВНАСЯ** предложенията в заседание на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

4. Молби от Магдалена Иванова Николова - прокурор в Окръжна прокуратура – София и от Любомир Тодоров Мирчев - прокурор в Софийска градска прокуратура, за преместване, на основание чл. 194, ал. 2 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**4.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕМЕСТИ**, на основание чл. 194, ал. 2 от ЗСВ, Магдалена Иванова Николова - прокурор в Окръжна прокуратура – София, на длъжност „прокурор" в Софийска градска прокуратура, с ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 18.11.2024 г.

**4.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПРЕМЕСТИ**, на основание чл. 194, ал. 2 от ЗСВ, Любомир Тодоров Мирчев - прокурор в Софийска градска прокуратура, на длъжност „прокурор“ в Окръжна прокуратура – София, с ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от 18.11.2024 г.

*Мотиви: В администрацията на Висшия съдебен съвет са постъпили молби от Магдалена Иванова Николова - прокурор в Окръжна прокуратура – София и от Любомир Тодоров Мирчев - прокурор в Софийска градска прокуратура, с искане за преместването им по реда на чл. 194, ал. 2 от ЗСВ. Административните им ръководители изразяват положително становище за провеждане на процедурата, съгласно изискването на цитираната норма.*

*Разпоредбата на чл. 194, ал. 2 от ЗСВ предвижда възможност за размяна на магистрати на равна по степен длъжност, при взаимното им съгласие, както и това на административните им ръководители.*

*Съобразно гореизложеното, Комисията по атестирането и конкурсите към Прокурорската колегия счита, че са налице кумулативно изискуемите предпоставки за приложение института на чл. 194, ал. 2 от ЗСВ и молбите за преместване на гореспоменатите прокурори от двата органа на съдебната власт следва да бъдат уважени.*

**4.3. ВНАСЯ** предложенията в заседание на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

5. Предложение за поощряване на Марияна Методиева Кожухарова – прокурор в Районна прокуратура – Кюстендил.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**5.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ПООЩРИ**, на основание чл. 303, ал. 2, т. 2, б. „а” и ал. 3, т. 1, във връзка с чл. 304, ал. 1 от ЗСВ, Марияна Методиева Кожухарова – прокурор в Районна прокуратура – Кюстендил, с ранг „прокурор във ВП“, с отличие „личен почетен знак първа степен - златен“ и парична награда в размер на 1500 (хиляда и петстотин) лв., за проявен висок професионализъм, безупречно и образцово изпълнение на служебните задължения и високи нравствени качества.

**5.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** **ДА ВЪЗЛОЖИ** на дирекция „Международна дейност и протокол“ организацията по поканата, с оглед връчване на отличието на последното заседание на Прокурорската колегия на Висшия съдебен съвет през месец ноември 2024 г.

**5.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ** решението по т. 5.1. да се предостави на Комисия „Бюджет и финанси“, по компетентност.

**5.4.** **ВНАСЯ** предложенията в заседание на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

6. Заявление от Марияна Методиева Кожухарова за освобождаване от заеманата длъжност „прокурор“ в Районна прокуратура – Кюстендил, на основание чл. 165, ал. 1, т. 1 от ЗСВ.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**6.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОСВОБОДИ**, на основание чл. 160, във връзка с чл. 165, ал. 1, т. 1 от ЗСВ, Марияна Методиева Кожухарова от заеманата длъжност „прокурор“ в Районна прокуратура – Кюстендил, с ранг „прокурор във ВП“, считано от 22.11.2024 г.

**6.2.** **ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

7. Проект на решение по кандидатура на прокурор за участие в процедура на Европейската служба за външна дейност за подбор на командировани експерти по трета Заявка за принос към мисията на ЕС за върховенство на правото в Косово (EULEX Kosovo) за 2024 г., с краен срок за изпращане на кандидатурите в Министерството на външните работи – 07 ноември 2024 г.

*След проведено гласуване с вдигане на ръка и при обявения резултат 10 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**7.1. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ОДОБРИ/НЕ ОДОБРИ** кандидатурата за участие в процедурата на Европейската служба за външна дейност за подбор на командировани експерти по трета Заявка за принос към мисията на ЕС за върховенство на правото в Косово (EULEX Kosovo) за 2024 г., за вакантни позиции **EK 50041, EK 50410 и EK 50412**, на следния кандидат:

**- Лилия Ангелова Кариева – прокурор в Софийската районна прокуратура**

**7.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ** на дирекция „Международна дейност и протокол“ в Администрацията на Висшия съдебен съвет да изпрати формуляра на одобрения кандидат по електронен път до дирекция „Човешки ресурси“ в Министерство на външните работи за препращането му по съответния ред.

**МОТИВИ:** Звеното за планиране и провеждане на граждански операции (СРСС) към Европейската служба за външна дейност (ЕСВД) обяви на 21.10.2024 г. трета Заявка за принос към мисията на ЕС за върховенство на правото в Косово (EULEX Kosovo) за 2024 г. С настоящата процедура са предложени вакантни позиции за командировани експерти в EULEX Kosovo, с краен срок за изпращане на кандидатурите в Министерството на външните работи – 07.11.2024 г. СРСС планира да проведе интервюта с подадените кандидати и да уведоми страните членки на ЕС за резултата от процедурата за подбор в периода ноември-декември 2024 г.

На интернет страницата на Висшия съдебен съвет е публикувана обява за участие в горепосочената процедура, с краен срок за кандидатстване пред Висшия съдебен съвет – 30.10.2024 г. Посоченият срок в обявата за кандидатстване пред ВСС е по-кратък от този, посочен от МВнР поради факта, че е необходимо време за окомплектоването на материалите и разглеждането им от Комисията по атестирането и конкурсите към Прокурорската колегия на ВСС, както и от самата Прокурорска колегия с оглед препращането на кандидатурите до МВнР в указания срок.

Получена е една кандидатура **за три вакантни позиции – EK 50041, EK 50410 и EK 50412 от** **Лилия Ангелова Кариева – прокурор в Софийската районна прокуратура.** Функционалните характеристики на тези три длъжности са следните:

*1. EK 50041 Planning and Evaluation Officer (Служител по планиране и оценка)* – от избраният от ЕСВД кандидат ще се очаква да разработва, поддържа и редовно актуализира плана за изпълнение на мисията (MIP) и други документи за планиране в тясно сътрудничество със съответните оперативни елементи на мисията и други заинтересовани страни; да координира и предоставя количествен и качествен анализ на информацията, произтичаща от оперативните и надзорните елементи на мисията относно напредъка на оперативните дейности и състоянието на изпълнение на мандата; да поддържа редовна връзка с оперативните и консултативните елементи на мисията, от една страна, и външните заинтересовани страни, от друга, за обмен на информация, координация и сътрудничество; да помогне при подготовката на координационните срещи на мисията относно напредъка на ПИМ и други документи за планиране и да гарантира, че персоналът на мисията също получава редовно актуализирана информация;

*2. EK 50410 Close Protection Operator (Лице за близка защита)* – от избраният от ЕСВД кандидат ще се очаква да отговаря за изпълнението на дейностите за близка защита (БЗ); да извършва ежедневно администриране и оперативно планиране на ежедневните дейности за БЗ; да съдейства за разработването на политики и процедури за БЗ на мисията, като гарантира, че те се следват и актуализират или изменят, когато е необходимо; да предоставя изчерпателни процедурни документи по отношение на дейностите за БЗ; да извършва оценки на заплахите, за да се гарантира, че са налице подходящи мерки за сигурност, своевременно и ефективно; да идентифицира и докладва за извлечените поуки и най-добрите практики в съответната сфера на отговорност; да допринася и осигурява своевременно отчитане на дейностите в съответната сфера на отговорност.

*3. EK 50412 Team Leader Mission Security Team (Ръководител на екип "Сигурност на мисията")* – от избраният от ЕСВД кандидат ще се очаква да ръководи и контролира работата на екипа по сигурността на мисията; да разработва, изпълнява, актуализира и поддържа политики, планове и процедури за регионална сигурност; да извършва подходящи оценки, за да гарантира, че мерките за сигурност са въведени, своевременно и ефективно; да осигурява навременна и точна оценка, докладване и информационен поток съгласно плановите документи, включително към Ситуационно-информационния център; да предвижда нуждите от сигурност на региона и да подпомага служителя по операциите и планирането при бюджетиране и осигуряване на стоки и услуги, които са подходящи и да наблюдава изпълнението на договорите за сигурност; да идентифицира и докладва за извлечените поуки и най-добрите практики в сферата на компетентност; да допринася и осигурява своевременно отчитане на дейностите в сферата на компетентност.

**Съответствие на кандидатурата с изискванията, посочени в обявата за кандидатстване пред ВСС, за позиции EK 50041, EK 50410 и EK 50412:**

**Лилия Ангелова Кариева – прокурор в Софийската районна прокуратура:**

- да няма наложени дисциплинарни наказания – **няма (приложена справка)**

- да няма висящи дисциплинарни производства - **няма (приложена справка**)

- да не e била командирована като национален експерт в последните три години, по силата на Решение на ЕК C(2008)6866 от 12.11.2008 г. – **не е била командирована** **(приложена справка**)

- да не e била командирована за 6 и повече месеца в чужбина през последните три години – **не е била командирована** **(приложена декларация)**

- да не е ползвала неплатен отпуск за 6 месеца и повече от 6 месеца през последните 3 години за работа в чужбина или с обучителна цел в чужбина – **не е ползвала** **(приложена декларация**)

- да има последна атестация с оценка „много добра” – **има (приложена справка)**

- да има опит в посочената област, съгласно изискванията към всяка обява за обявени вакантни позиции за командировани национални експерти– **(приложен формуляр за кандидатстване, получен електронно чрез системата*****Goalkeeper Registrar*)**

- писмено съгласие от прекия административен ръководите – **има (приложено съгласие)**

- писмено съгласие от и.ф. главен прокурор на Република България – **има (приложено съгласие)**

От м. май 2018 г. получаването на заявки за принос по набиране на персонал към Европейската служба за външна дейност (ЕСВД) за командировани експерти за участие в мисии на ЕС във връзка с Общата политика за сигурност и отбрана (ОПСО), както и кандидатстването по тях, се извършва единствено чрез електронното приложение Goalkeeper Registrar, проект на ЕСВД за управление на база данни на персонал за участие в ОПСО мисии на ЕС. В тази връзка, при желание за участие в подбора, кандидатите се регистрират в системата от дирекция „Международна дейност и протокол“ чрез посочване на свой имейл адрес. След регистрацията им, кандидатите попълват онлайн формуляр за кандидатстване, който след одобрение от съответната колегия на ВСС се изпраща отново чрез Goalkeeper Registrar до дирекция „Човешки ресурси“ в Министерството на външните работи за препращането му по съответния ред електронно.

**Финансови условия**

Изпращащото ведомство поема всички разходи, свързани с командированото лице, включително заплати, медицинско осигуряване, пътни разходи до и от мястото на разполагане (включително по време на домашен отпуск). Висшият съдебен съвет следва да запази месечното трудово възнаграждение на командирования експерт, като гарантира, че спрямо него ще продължава да се прилага законодателството в областта на националното социално осигуряване през целия период на командироване.

Командированите експерти ще получават надбавки от бюджета на мисията за покриване на разходите за настаняване, храна и местен транспорт. Условията за наемане на работа, както и правата и задълженията на командированите експерти, включително и периода на командироване, се установяват в сключените договори между ръководителя на мисията и командированите експерти след приключване на процеса на подбор.

Съгласно решение на Комисия „Бюджет и финанси“ по пр. № 28/22.08.2018 г., становище по процедура за одобрение на кандидати за участие в процедури на Европейската комисия и Европейската служба за външна дейност за подбор на командировани експерти, Комисия „Бюджет и финанси“ ще изразява в случай на командироване на избраните от ЕК и ЕСВД кандидати*.*

**7.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

ЕДИННИ ФОРМУЛЯРИ

8. Придобиване статут на несменяемост на Марина Иванова Лачева-Николова - следовател в Следствен отдел в Софийска градска прокуратура.

*След проведено гласуване с вдигане на ръка и при обявения резултат 9 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**8.1. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Марина Иванова Лачева-Николова - следовател в Следствен отдел в Софийска градска прокуратура.

**8.2. ПРЕДОСТАВЯ**, на основание чл. 205, ал. 1 от ЗСВ, на Марина Иванова Лачева-Николова - следовател в Следствен отдел в Софийска градска прокуратура, резултатите от атестирането за запознаване.

9. Придобиване статут на несменяемост на Мария Кирилова Арсенова - следовател в Окръжен следствен отдел в Окръжна прокуратура – София.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**9.1. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Мария Кирилова Арсенова - следовател в Окръжен следствен отдел в Окръжна прокуратура – София.

**9.2. ПРЕДОСТАВЯ**, на основание чл. 205, ал. 1 от ЗСВ, на Мария Кирилова Арсенова - следовател в Окръжен следствен отдел в Окръжна прокуратура – София, резултатите от атестирането за запознаване.

10. Периодично атестиране на Анастасия Мариянова Топалова-Монова - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**10.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура - София, за комплексна оценка на Анастасия Мариянова Топалова-Монова - прокурор в Софийска районна прокуратура.

**10.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от периодично атестиране „МНОГО ДОБРА“ на Анастасия Мариянова Топалова-Монова - прокурор в Софийска районна прокуратура.

**10.3. ПРЕДОСТАВЯ**, на основание чл. 205, ал. 1 от ЗСВ, на Анастасия Мариянова Топалова-Монова - прокурор в Софийска районна прокуратура, резултатите от атестирането за запознаване.

11. Придобиване статут на несменяемост на Георги Петков Иванов – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**11.1. ПРИЕМА ИЗЦЯЛО** предложението на Постоянната атестационна комисия при Апелативна прокуратура – София, за комплексна оценка на Георги Петков Иванов – прокурор в Софийска районна прокуратура.

**11.2. ИЗГОТВЯ**, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Георги Петков Иванов – прокурор в Софийска районна прокуратура.

**11.3. ПРЕДОСТАВЯ**, на основание чл. 205, ал. 1 от ЗСВ, на Георги Петков Иванов – прокурор в Софийска районна прокуратура, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

12. Предложение от административния ръководител на Районна прокуратура – Пазарджик, за повишаване на Емилия Жекова Балева – прокурор в Районна прокуратура – Пазарджик, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**12.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПОВИШИ**, на основание чл. 234 от ЗСВ, Емилия Жекова Балева – прокурор в Районна прокуратура – Пазарджик, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**12.2. ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

13. Предложение от административния ръководител на Районна прокуратура – Пловдив, за повишаване на Нено Генчев Димов – прокурор в Районна прокуратура – Пловдив, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**13.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПОВИШИ**, на основание чл. 234 от ЗСВ, Нено Генчев Димов – прокурор в Районна прокуратура – Пловдив, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**13.2. ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

14. Предложение от административния ръководител на Районна прокуратура – Стара Загора, за повишаване на Стойчо Делев Стойчев – прокурор в Районна прокуратура – Стара Загора, на място в по-горен ранг „прокурор в ОП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**14.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПОВИШИ**, на основание чл. 234 от ЗСВ, Стойчо Делев Стойчев – прокурор в Районна прокуратура – Стара Загора, на място в по-горен ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**14.2. ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

15. Предложение от административния ръководител на Районна прокуратура – Хасково, за повишаване на Лилия Здравкова Торньова – прокурор в Районна прокуратура – Хасково, с ранг „прокурор в ОП“, на място в по-горен ранг „прокурор в АП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**15.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПОВИШИ**, на основание чл. 234 от ЗСВ, Лилия Здравкова Торньова – прокурор в Районна прокуратура – Хасково, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**15.2. ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

16. Предложение от Милена Юриева Стоева-Таласимова – прокурор в Софийска районна прокуратура, с ранг „прокурор в ОП“, за повишаване на място в по-горен ранг „прокурор в АП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**16.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПОВИШИ**, на основание чл. 234 от ЗСВ, Милена Юриева Стоева-Таласимова – прокурор в Софийска районна прокуратура, с ранг „прокурор в ОП“, на място в по-горен ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**16.2. ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

17. Предложение от Николай Стоянов Николов – прокурор в Софийска градска прокуратура, с ранг „прокурор в АП“, за повишаване на място в по-горен ранг „прокурор във ВП“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**17.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПОВИШИ**, на основание чл. 234 от ЗСВ, Николай Стоянов Николов – прокурор в Софийска градска прокуратура, с ранг „прокурор в АП“, на място в по-горен ранг „прокурор във ВП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**17.2. ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

18. Предложение от административния ръководител на Окръжна прокуратура – Варна, за повишаване на Мая Петрова Петкова – следовател в Окръжен следствен отдел в Окръжна прокуратура - Варна, на място в по-горен ранг „следовател в НСлС“.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**18.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПОВИШИ**, на основание чл. 234 от ЗСВ, Мая Петрова Петкова – следовател в Окръжен следствен отдел в Окръжна прокуратура - Варна, на място в по-горен ранг „следовател в НСлС“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

**18.2. ВНАСЯ** предложението в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

ПРЕДЛОЖЕНИЕ ЗА ПРИДОБИВАНЕ СТАТУТ НА НЕСМЕНЯЕМОСТ

19. Предложение от административния ръководител на Софийска градска прокуратура, за придобиване статут на несменяемост на Лили Илиева Петрова – следовател в Следствен отдел в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**19.1.** **ОТКРИВА**,на основание чл. 196, ал. 1, т. 2 от ЗСВ, процедура по атестиране за придобиване статут на несменяемост на Лили Илиева Петрова – следовател в Следствен отдел в Софийска градска прокуратура, за периода 21.10.2019 г. -21.10.2024 г.

**19.2.** **ДА СЕ ИЗИСКАТ** от административния ръководител на Софийска градска прокуратура необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на Висшия съдебен съвет.

ПОЛУЧЕНА ЧАСТ IX НА ЕФ – БЕЗ ВЪЗРАЖЕНИЕ

20. Придобиване статут на несменяемост на Лора Деянова Желева - следовател в Следствен отдел в Софийска градска прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**20.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН, ДА ПРОВЕДЕ**, на основание чл. 196, ал. 1, т. 2 от ЗСВ, атестиране за придобиване статут на несменяемост на Лора Деянова Желева - следовател в Следствен отдел в Софийска градска прокуратура.

**20.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРИЕМЕ**, на основание чл. 206, ал. 1 от ЗСВ, комплексна оценка „МНОГО ДОБРА” на Лора Деянова Желева - следовател в Следствен отдел в Софийска градска прокуратура.

**20.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, Лора Деянова Желева - следовател в Следствен отдел в Софийска градска прокуратура, **ДА ПРИДОБИЕ СТАТУТ НА НЕСМЕНЯЕМОСТ**, на основание чл. 207, ал. 1 от ЗСВ, считано от датата на вземане на решението.

**20.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

21. Придобиване статут на несменяемост на Александра Захариева Христова – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**21.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН, ДА ПРОВЕДЕ**, на основание чл. 196, ал. 1, т. 2 от ЗСВ, атестиране за придобиване статут на несменяемост на Александра Захариева Христова – прокурор в Софийска районна прокуратура.

**21.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРИЕМЕ**, на основание чл. 206, ал. 1 от ЗСВ, комплексна оценка „МНОГО ДОБРА” на Александра Захариева Христова – прокурор в Софийска районна прокуратура.

**21.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, Александра Захариева Христова – прокурор в Софийска районна прокуратура, **ДА ПРИДОБИЕ СТАТУТ НА НЕСМЕНЯЕМОСТ**, на основание чл. 207, ал. 1 от ЗСВ, считано от датата на вземане на решението.

**21.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

22. Придобиване статут на несменяемост на Ина Кънчева Райчева – прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**22.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН, ДА ПРОВЕДЕ**, на основание чл. 196, ал. 1, т. 2 от ЗСВ, атестиране за придобиване статут на несменяемост на Ина Кънчева Райчева – прокурор в Софийска районна прокуратура.

**22.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРИЕМЕ**, на основание чл. 206, ал. 1 от ЗСВ, комплексна оценка „МНОГО ДОБРА” на Ина Кънчева Райчева – прокурор в Софийска районна прокуратура.

**22.3.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ**, Ина Кънчева Райчева – прокурор в Софийска районна прокуратура, **ДА ПРИДОБИЕ СТАТУТ НА НЕСМЕНЯЕМОСТ**, на основание чл. 207, ал. 1 от ЗСВ, считано от датата на вземане на решението.

**22.4.** **ВНАСЯ** предложенията в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

23. Периодично атестиране на Михаела Димитрова Кирязова - прокурор в Софийска районна прокуратура.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**23.1.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРОВЕДЕ**, на основание чл. 196, ал. 1, т. 3 от ЗСВ, периодично атестиране на Михаела Димитрова Кирязова - прокурор в Софийска районна прокуратура.

**23.2.** **ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, ДА ПРИЕМЕ**, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Михаела Димитрова Кирязова - прокурор в Софийска районна прокуратура.

**23.3. ВНАСЯ** предложенията в заседанието на Прокурорската колегия на Висшия съдебен съвет, насрочено за 06.11.2024 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

24. Разпределяне на преписки по открити процедури за атестиране по докладчици.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**24.1.** При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган** | **Магистрат** | **Длъжност** | **ДОКЛАДЧИК** |
| **1** | СГП | **Николай Стоянов Николов** | прокурор | **Малина Ачкаканова-Стоичкова** |
| **2** | СРП | **Мария Димчева Кабалакова** | прокурор | **Нели Златкова** |
| **3** | СРП | **Стефка Атанасова Янкова-Котрулева** | прокурор | **Радосвета Раева** |
| **4** | СРП | **Димитър Петров Димитров** | прокурор | **Симона Попова** |
| **5** | СРП | **Росица Тошкова Константинова** | прокурор | **Стелиана Кожухарова** |
| **6** | РП-Сливен | **Александър Александров Добрев** | прокурор | **Пламен Найденов** |
| **7** | СлО СГП | **Стоил Димчев Димов** | следовател | **Георги Ценов** |

ДОПЪЛНИТЕЛНИ ТОЧКИ

РАЗНИ

25. Молба от Евгения Георгиева Стефанова – прокурор в Софийска районна прокуратура с искане за командироване в Окръжна прокуратура – София.

*След проведено гласуване с вдигане на ръка и при обявения резултат 11 гласа „за“ и 0 гласа „против“*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**25.1.** **ИЗРАЗЯВА ПОЛОЖИТЕЛНО СТАНОВИЩЕ**, на основание чл. 147 от ЗСВ, за командироването на Евгения Георгиева Стефанова – прокурор в Софийска районна прокуратура в Окръжна прокуратура – София. При издаването на заповедта за командироване, следва да се съобрази предходната заповед, с която е била командирована прокурор Стефанова и предвидения 6 месечен срок в разпоредбата на чл. 147, ал. 4 от ЗСВ.

**25.2.** Решението да се изпрати на Върховна прокуратура, отдел 06 „Административен“ и на административния ръководител на Апелативна прокуратура – София, за сведение.

**ПРЕДСЕДАТЕЛ НА КОМИСИЯТА**

**ПО АТЕСТИРАНЕТО И КОНКУРСИТЕ КЪМ**

**ПРОКУРОРСКАТА КОЛЕГИЯ НА ВСС: /П/**

**ОГНЯН ДАМЯНОВ**